Հայաստանյան երկու գրոսմայստերներ՝ անվանի Լևոն Արոնյանն ու Զավեն Անդրիասյանը, մասնակցում են Speed Chess Championship հեղինակավոր մրցաշարին (այն կազմակերպել է Chess.com կայքը), որի մրցանակային ֆոնդը 55 հազար դոլար է: Մրցաշարին մասնակցում է 16 շախմատիստ: Նրանցից տասնչորսին ընտրել են կազմակերպիչները, երկուսը, ու նրանց թվում` Զավեն Անդրիասյանը, մասնակցության իրավունքը նվաճել են որակավորման մրցաշարերի արդյունքում: Մրցաշարն անցկացվում է նոկաուտ համակարգով, պարտված մասնակիցը լքում է մրցասպարեզը: